Við hugsum 60 - 70.000 hugsanir á dag , alla daga . Af þessum 60 - 70.000 hugsunum eru langflestar , eða u.þ.b. 90% þeirra , nákvæmlega sömu hugsanirnar og við hugsuðum daginn áður og daginn þar áður og svo framvegis . Samkvæmt rannsóknum sem gerðar hafa verið á streitu í lífi fólks í hinum vestræna heimi erum við í streituástandi u.þ.b. 70% af þeim tíma sem við erum vakandi . Þetta þýðir að 70% af hugsunum okkar eru streitutengdar og því til þess fallnar að framleiða streituhormón og fleiri efnabreytingar sem geta verið svo skaðlegar heilsu okkar , líðan og velferð . Við setjum ofureinbeitingu á umhverfið okkar , á hið efnislega . Við verðum eigingjarnari , sjálfselskari því öll okkar orka verður að fara í að bjarga sjálfum okkur frá hættunni . Engin lífvera er í stakk búin til að lifa í viðvarandi streituástandi . Streita er ástand sem er ætlað til að bjarga okkur út úr tímabundnu hættuástandi . Það líkamsástand sem skapast í streitunni er svo þungbært að okkur er einungis ætlað að vera í því í stutta stund , þar til hin aðsteðjandi hætta er liðin hjá , þar til við höfum náð að ,, flýja undan rándýrinu “ . Um leið og við finnum fyrir kvíðanum , hugsum við fleiri kvíðahugsanir og svo koll af kolli . Því jákvæðari sem hugsanir okkar eru , því jákvæðara verður líf okkar . Eins og hinn frægi rithöfundur Earl Nightingale orðaði það : Höfundur er dáleiðari Höfundur er lögmaður og dáleiðari . Mikil áhugamanneskja um andleg málefni , áhrif huga og tilfinninga á heilsu og líðan .